KOMISSION ASETUS (ETY) N:o 2511/88,
annettu 8 päivänä elokuuta 1988,
siemenalan tuen tietyistä yksityiskohtaisista säännöistä annetun asetuksen (ETY) N:o 1686/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siemenalan yhteisestä markkinajärjestelystä annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 3997/87(2), ja erityisesti sen 3 artiklan 5 kohdan,
sekä katsoo, että
siemenalan tuen myöntämistä ja rahoitusta koskevat yleiset säännöt vahvistetaan neuvoston asetuksella (ETY) N:o 1674/72(3), sellaisena kuin se on viimeksi muutettuna asetuksella (ETY) N:o 3795/85(4); komission asetuksessa (ETY) N:o 1686/72(5), sellaisena kuin se on viimeksi muutettuna asetuksella (ETY) N:o 1382/74(6), vahvistetaan tietyt tukea koskevat yksityiskohtaiset säännöt,
tukea voivat saada ainoastaan kylvämiseen käytettäväksi tarkoitetut siemenet; sellaisten siementen tapauksessa, joille voisi olla muuta käyttöä ja kun osa tuotannosta saattaa saada tukea perusteettomasti, olisi säädettävä, että saaja toimittaa todisteen siementen, joiden osalta tukea haetaan, tosiasiallisesta käytöstä; ottaen huomioon siementen kaupan pitämisen pirstaleisuuden, saattaisi olla vaikeaa toimittaa todistetta kaikkien kaupan pidettyjen siementen osalta ja olisi suotavaa lieventää todisteeseen liittyviä vaatimuksia,
yhteisön riisin siementen tuotannossa on havaittu huomattavaa kasvua viimeisten kolmen markkinointivuoden aikana; tämän vuoksi on ilmennyt vaara, että osaa tuotannosta voitaisiin käyttää muihin kuin kylvötarkoituksiin; tämän vuoksi on tärkeää säätää tämän tuotteen tosiasiallista käyttötarkoitusta koskevista valvontatoimenpiteistä; tämän vuoksi olisi muutettava asetus (ETY) N:o 1686/72, ja
siementen hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1686/72 3 artiklan 1 kohtaan seuraava alakohta:
"Riisin siementen tapauksessa tukea maksetaan ainoastaan sillä edellytyksellä, että saaja todistaa kyseistä jäsenvaltioita tyydyttävällä tavalla, että siemenet on tosiasiallisesti pidetty kaupan kylvösiemeniksi. Tämä edellytys katsotaan täytetyksi, jos saaja todistaa, että vähintään 95 prosenttia siemenistä, joiden osalta tukea haetaan, on pidetty kaupan kylvösiemeniksi.
Jäsenvaltioiden on annettava komissiolle tiedoksi tukea saaneiden siementen käyttötarkoituksen tarkastamiseksi toteutetut toimenpiteet. Jäsenvaltioiden on tarvittaessa suoritettava valvontaa jalostajien tai siemenlaitosten sekä käyttäjien luona."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä elokuuta 1988.